Det er ikke længe siden, at forlystelsesparken Karolinelund indrykkede deres egen dødsannonce på deres hjemmeside. Nu ser det dog ud til, at parken måske bliver genoplivet. Aalborg Kommune har modtaget nye købstilbud på parken, det bekræfter borgmester Henning G. Jensen overfor Nordjyske. Hvis der kommer et seriøst tilbud, så kan byrådet atter komme til at drøfte, om Karolinelund skal leve videre. - Hvis der kommer folk, som gerne vil investere millioner i Aalborg, så står min dør altid åben, siger borgmester Henning G. Jensen til Nordjyske. Tivoli Karolinelunds afvikling er indtil videre på byrådets dagsorden på mandag.
Aalborg Kommune har fået et nyt købstilbud på forlystelsesparken i Aalborg. Tilbuddet skal nu vurderes af embedsfolk fra kommunen.